**Grozījumi Ministru kabineta 2016. gada 13. decembra noteikumos Nr.790 „Noteikumi par zvejas tiesību izmantošanu privātajos ūdeņos”**

Izdoti saskaņā ar [Zvejniecības likuma](https://likumi.lv/ta/id/34871-zvejniecibas-likums)
[13. panta](https://likumi.lv/ta/id/34871-zvejniecibas-likums#p13) pirmās daļas 2. punktu

Izdarīt Ministru kabineta 2016. gada 13. decembra noteikumos Nr. 790 “Noteikumi par zvejas tiesību izmantošanu privātajos ūdeņos” (Latvijas Vēstnesis, 2016, 245. nr.) šādus grozījumus:

1. Svītrot 18. punktā vārdus “un paziņo Valsts vides dienestam (turpmāk – dienests)”.
2. Izteikt 22. un 23. punktu šādā redakcijā:

“22. Lai saņemtu zvejas atļauju (licenci), privāto ūdeņu īpašnieks, kam pieder zvejas tiesības, pašvaldībā mēneša laikā pēc šo noteikumu 17. punktā minētā iesnieguma un maksājuma saņemšanas par rūpnieciskās zvejas tiesību izmantošanu izsniedz rūpnieciskās zvejas atļauju (licenci) un zvejas žurnālu papīra formā, ja zvejas dati netiek reģistrēti elektroniski Zemkopības ministrijas valsts informācijas sistēmā “Latvijas zivsaimniecības integrētā kontroles un informācijas sistēma.”.

23. Ja privāto ūdeņu īpašnieks sev piederošās rūpnieciskās zvejas tiesības ir iznomājis vai pilnvarojis tās izmantot citu personu, attiecīgā persona zvejas atļaujas (licences) saņemšanai papildus šo noteikumu 22. punktā minētajiem dokumentiem pašvaldībā iesniedz arī pilnvarojuma vai nomas līguma kopiju.”.

1. Aizstāt 32.1. apakšpunktā vārdu “dienestu” ar vārdiem “Valsts vides dienestu”.
2. Izteikt VII nodaļas nosaukumā vārdu “jautājums” ar vārdu “jautājumi”.
3. Papildināt noteikumus ar 36. punktu šādā redakcijā:

“36. Valsts vides dienesta izsniegtās rūpnieciskās zvejas licences ir spēkā līdz licencē norādītā derīguma termiņa beigām.”.

 Ministru prezidents A. K. Kariņš

 Zemkopības ministrs K. Gerhards